Иштта, эмоцин процессашца психологехь кхетайо психофизиологин процессех схьаевлла, кхин психикан а, физиологин а хӀоттам болу процессаш, цуо гойту субъектан цхьаьна хӀуман маьӀна, оцу маӀнаца догӀу вастаца нисдеш долу цуьнан лелар, ойла яр, кхетам. Син кхетамехь эмоцин процессаш гайтина тайп-тайпанчу сагатдаршца. Масала, кхерар. Психикан хӀоттам боцуш, цуьнан бу къегина гайтина физиологи хӀоттам (адреналин далар тӀекхетар, хьацар далар, юург ахьаран процесс лагъялар). Кхераро гойту цхьаьна хӀуманех субъектан боккъала а болу я хета кхерам, ткъа иштта кечйо меженаш кхерамах кӀелхьара яларан гӀуллакхе (ирло хаадаларш, тӀекхета дилхе догӀу цӀий). Оццу хенахь, масала, стресс, иштта психофизиологин процесс йолу, гучуйолу муьлххачу Ӏаткъамехь, цуьнан субъектан маьӀне хьаьжна доцуш, цундела иза эмоцин процессашна юкъа ца йоьду.